בת חן סבג

בת חן סבג (נולדה ב-24 באוגוסט 1984) היא שחקנית ותסריטאית ישראלית, זוכת שני פרסי האקדמיה הישראלית לקולנוע וטלוויזיה, המוכרת בעיקר בזכות סדרת הטלוויזיה בכיכובה, "מטומטמת", אותה גם יצרה וכתבה. סבג נולדה וגדלה בבאר שבע, יש לה אח גדול ואחות קטנה, אביה הוא איש צבא קבע לשעבר. בילדותה רקדה בלהקת מחול ואחר-כך למדה משחק. בצבא שירתה סבג בתיאטרון צה"ל ולאחר 6 חודשים פרשה מהשירות. למדה בבית צבי (2007-2003) וזכתה במלגות מטעם בנ"ץ כרמל, שרגא פרידמן, שמואל הירשפלד, מפעלי סנו, וקרן שרת אמריקה ישראל. מיד בתום לימודיה, בשנת 2007, החלה סבג לשחק בתיאטרון המדיטק, ואחר-כך בתיאטראות נוספים. בבית ליסין שיחקה סבג בהצגה "בראנז'ה", פרי עטו של בעז גאון, בבימויו של ניר ארז. היא גילמה את דמותה של שירה, ילדה חכמה מאוד, המצויה בגיל ההתבגרות, שכלל אינה מעריכה את עצמה. סבג זכתה בפרס השחקנית המבטיחה בפסטיבל "פותחים במה" של בית ליסין 2008 עבור תפקיד זה. בבית ליסין שיחקה סבג גם בתפקיד מיכל ב"פועלת זרה", מאת רחל גיל, בבימויו של ארתור קוגן. במדיטק שיחקה בהצגה "אמיל והבלשים", עיבוד של עידו ריקלין, לספרו של קסטנר, בבימויו של רפי ניב. סבג שיחקה את פוני, בת-דודתו של אמיל, הילדה שמצטרפת לחבורת בלשים. במדיטק שיחקה גם ב"נשים קטנות"; ב"קרשינדו ואני", על פי דבורה עומר, ב"אוזו ומוזו מכפר קאקארוזו", מאת אפרים סידון, וב"ציפור הנפש", על פי מיכל סנונית. בתיאטרון אורנה פורת שיחקה בהצגה "הקסם של אורנה", מאת חגית רכבי ניקוליבסקי, בבימויו של רפי ניב, בתפקיד תותי. ההצגה זכתה בתשעה פרסי אסיטז' להצגות ילדים ונוער. סבג שיחקה ב"העולם על פי אלון", מאת אורלי ישועה שוורצברג, בבימויה של יעל טילמן, בתיאטרון השעה הישראלי. היא מגלמת את יעל, שכנתו של אלון, הילד האוטיסט, שמתאכזרת אליו, אבל בסוף מקבלת אותו. שיחקה החל מ-2009 בהצגה "רעב" מאת עידו בורנשטיין ושלמה פלסנר, בבימויו של פלסנר, שרצה מאז שנת 2004 בתיאטרון תמונע והופיעה למעלה מ-150 פעמים. היא גילמה את דמותה של שירה, ילדה עם הפרעות אכילה. אביה ואמה בהצגה הם שמעון מימרן ואסתי זקהיים והמדריך שלה הוא ניסו כאביה. ב-2010 החלה לשחק בבית ליסין בהצגה "שיינדלה", מאת אמנון לוי ורמי דנון, בבימויו של דנון. בת חן סבג מגלמת את דמותה של רוחל, נערה דתייה תמימה שזה עתה התחתנה. ב-2012 החלה לשחק בהצגה "קרוב יותר", מאת פטריק מארבר, בבימויו של גיל אמיתי, שרצה בתיאטרון הספרייה. ההצגה עוסקת במערכת יחסים, בגידות, אהבות ואכזבות ומטילה ספק באפשרותה של מונוגמיה בחיינו האינטרנטיים. סבג מגלמת את החשפנית אליס. ב-2012 שיחקה בסדרת הטלוויזיה "עניין של זמן" (סדרת ההמשך לסדרת הנוער באותו השם), בבימויו של רני סער, אשר שודרה בערוץ 2, רשת. היא גילמה את דמותה של מאיה. בשנת 2015 שיחקה בסרט הדרמה "שקופים" של מושון סלמונה. ב-26 בספטמבר 2016 החל שידורה, ב-HOT3, של הסדרה "מטומטמת", אותה כתבה ובה היא גם משחקת בתפקיד הראשי. על התסריט שכתבה וגם על משחקה בעונה הראשונה של הסדרה, זכתה סבג בפרס האקדמיה הישראלית לטלוויזיה. היא זכתה בפעם השנייה על משחקה בסדרה בפרס האקדמיה לטלוויזיה לשנת 2017. השתתפה בשנת 2019 בתוכנית המציאות" "טיול אחרי צבא" יחד עם ענת גורן. עתידה לשחק בסדרה "ילד רע" שכתב דניאל חן על חייו, בתפקיד קרן ,מורה לדרמה בכלא ועתידה לעלות לשידור בהוט. ביולי 2017 סבג יצאה מהארון וחשפה כי היא בזוגיות עם השחקנית והקומיקאית אורנה בנאי, ובמאי 2019 הן נפרדו. בספטמבר 2019 פורסם כי היא בזוגיות עם טופז גרין. בתיאטרון המדיטק בתיאטרון אורנה פורת בתיאטרון השעה הישראלי - עמותה לקידום תיאטרון בתיאטרון בית ליסין בתיאטרון הספרייה בתיאטרון תמונע בתיאטרון תהל בת חן סבג, ברשת החברתית פייסבוק בת חן סבג, ברשת החברתית אינסטגרם בת חן סבג, במיזם "אישים" לתיעוד היצירה הישראלית בת חן סבג, במסד הנתונים הקולנועיים IMDb (באנגלית) בת חן סבג, באתר "אידיבי", מאגר הידע העברי לקולנוע ישראלי ועולמי בת חן סבג, באתר ספר הקולנוע הישראלי חיים נוי, "קרוב יותר" - על אהבות ובגידות ומה שביניהן, באתר News1 מחלקה ראשונה, 25 במרץ 2012 עליס בליטנטל, "קרוב יותר" - לא להחמיץ, באתר News1 מחלקה ראשונה, 5 באפריל 2012 מלי זיידמן, חיננית: הגיע הזמן שתכירו את בת חן סבג, באתר nrg‏, 30 באוגוסט 2012 יהודה נוריאל, "היה לי תהליך השלמה עם הילדה המטומטמת שפחדתי להיות. היום? שיבוא הבן זונה שיגיד לי, את רק יפה!", באתר "ידיעות אחרונות", 14 באוקטובר 2016 איתמר חדד, בת חן סבג: "הוטרדתי מינית על ידי במאי", באתר וואלה! תרבות, 6 בדצמבר 2016 איתי סגל, בת חן לוקחת בת, באתר "ידיעות אחרונות", 30 באוגוסט 2017 יהודה נוריאל, "ילדים? לא כרגע. אולי גם לא בכלל! הגנטיקה שלי לא כזאת מופלאה שממש חייבים להעביר אותה", באתר "ידיעות אחרונות", 14 במאי 2019 רתם איזק, בת חן סבג: "גם לי זה פצוע ומדמם, אבל אני מתמודדת בדרך שלי" באתר את, 4 בנובמבר 2019. יהלי אוזן, בת חן סבג בראיון חג: "יש בי עוד כמה צדדים שאנשים לא מכירים" באתר b7net, ספטמבר 2020. מאיה נחום שחל, בת חן סבג: "מצאתי דרך להתפרנס מהשריטות שלי", באתר כלכליסט, 26 במאי 2021 חגית גינזבורג, "מה שהציל אותי מהטרדות היה הפה שלי. ידעתי לנבוח כשצריך", באתר הארץ, 8 בנובמבר 2021 סמדר שילוני, "מטומטמת": אי אפשר שלא לאהוב אותה, באתר ynet, 25 בספטמבר 2016 רן בוקר, הזוכות בטקס פרסי הטלוויזיה: "מטומטמת", "האחיות המוצלחות שלי" ו"אורי ואלה", באתר ynet, 17 במרץ 2017 שגיא בן נון‏, "פאודה" היא הזוכה הגדולה בטקס פרסי הטלוויזיה 2018, באתר וואלה, 9 במרץ 2018 גיל משעלי, ‏אחרי שלוש שנים: בת חן סבג ("מטומטמת") חוזרת למסך, באתר ‏מאקו‏, 29 בינואר 2023 עכשיו זה רשמי: אורנה בנאי ובת חן סבג ביחד, במדור "פנאי פלוס" באתר ynet‏, 6 ביולי 2017 אפרת וכטל, בת חן סבג על אורנה בנאי: "פער הגילאים לא מפריע", במדור "פנאי פלוס" באתר ynet‏, 12 ביולי 2017 הזוכים בתחרות הטלוויזיה 2016, באתר האקדמיה, ‏17 במרץ 2017